02013O0024 — ET — 01.07.2021 — 003.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B EUROOPA KESKPANGA SUUNIS, 25. juuli 2013, Euroopa Keskpanga statistikaaruandluse nõuete kohta seoses finantskontode kvartaliandmetega (uuesti sõnastatud) (EKP/2013/24) (2014/3/EL) (ELT L 002 7.1.2014, lk 34)

Muudetud:









▼B

EUROOPA KESKPANGA SUUNIS,

25. juuli 2013,

Euroopa Keskpanga statistikaaruandluse nõuete kohta seoses finantskontode kvartaliandmetega

(uuesti sõnastatud)

(EKP/2013/24)

(2014/3/EL)







Artikkel 1

Mõisted

Käesolevas suunises kasutatakse järgmisi mõisteid:

▼M3

1) „euroala” – euroala liikmesriikide territoorium, EKP ja Euroopa stabiilsusmehhanism;

▼B

2) „euroala liikmesriik” – liikmesriik, mille rahaühik on euro;

3) „riigi andmed” – andmed, mis vastavad I lisa tabelite 1 kuni 9 kõikidele lahtritele;

4) „lisaandmed” – andmed, mis vastavad I lisa tabelite 1, 2, 4 ja 5 musta taustaga lahtritele;

5) „vaatlusalune kvartal” – esitatava aegrea viimase kvartali vaatlus.

Artikkel 2

RKPde statistikaaruandluse kohustused

1. RKPd esitavad EKP-le I lisas määratletud andmed kord kvartalis alates septembrist 2014. Andmed peavad vastama ESA 2010 põhimõtetele ja mõistetele.

▼M3

2. „Lisaandmete“ nõuded hõlmavad tehinguid ja positsioone perioodi kohta alates 2012. aasta viimasest kvartalist kuni vaatlusaluse kvartalini. I lisa tabelite 1, 2, 4 ja 5 veerus H määratletud lisateabe (lisateave mis viitab valitsemissektorile) ning I lisa tabelite 4 ja 5 veeru B ridades 3 ja 17 määratletud lisateabe (mis viitab mittefinantsettevõtete vahelistele laenudele) võib esitada vabatahtlikult.

▼B

3. Nõuded „riigi andmete” kohta, mis on määratletud I lisa tabelites 1 kuni 5, hõlmavad järgmist: ▼M3 a) tehingud, positsioonid ja muud muutused mahulistes andmetes (tehingud ja positsioonid ainult tabeli 2 real 46 „neto finantstehingud/neto finantsväärtus“) perioodi kohta alates 2012. aasta viimasest kvartalist kuni vaatluskvartalini ja b) andmed tehingute ja positsioonide kohta ajavahemikul 1999. aasta esimesest kvartalist kuni 2012. aasta kolmanda kvartalini. Andmed ajavahemiku kohta 1999. aasta esimesest kvartalist kuni 2002. aasta neljanda kvartalini esitatakse parima hinnangu alusel. I lisa tabelite 1 ja 2 veergudes J ja K määratletud andmed (kodumajapidamiste ja kodumajapidamisi teenindavate kasumitaotluseta institutsioonide jaotus) võib esitada vabatahtlikult. ▼B

4. I lisa tabelites 6 kuni 9 määratletud „riikide andmed” hõlmavad tehinguid, positsioone ja muid mahuliste andmete muutusi perioodi kohta alates 2013. aasta neljandast kvartalist kuni vaatlusaluse kvartalini.

▼M3

5. Vastaspoolte sektoreid „riigiväliste euroala riikide residendid“ ja „residendid väljaspool euroala“, mis on määratletud I lisa tabelite 3-7 ridades 16-29 ning tabelite 8-9 ridades 15-27, korrigeeritakse vastavalt euroala koosseisule aruande esitamise ajal. Korrigeeritakse alati, kui liikmesriik võtab kasutusele euro. Andmeid parandatakse kooskõlas lõigetes 2, 3 ja 4 määratletud diferentseeritud andmete nõuetega parima hinnangu alusel.

6. Erandina lõigetest 1 kuni 5 ei nõuta RKPdelt järgmiste andmete edastamist: a) ühelgi ajal andmeid kvartalite kohta enne selle aasta esimest kvartalit, mil vastav liikmesriik liitus Euroopa Liiduga; b) enne 2022. aasta juunit muude finantseerimisasutuste sektoripõhise jaotusega seotud „riigi andmeid“ ja „lisaandmeid“ (I lisa tabelite 1-2 veerud E.1, E.2 ja E.3); c) enne 2024. aasta märtsi „riigi andmeid“ ja „lisaandmeid“ muude finantsinstitutsioonide sektoripõhiste jaotuste kohta (I lisa tabelite 4-9 veerud E.1, E.2 ja E.3, tabelite 3-7 read 8-10 ja 22-24 ning tabelite 8-9 read 7-9 ja 20-22); d) enne 2023. aasta märtsi lõike 3 punktis a osutatud „riigi andmeid“ välismaiste otseinvesteeringute kohta (I lisa tabelite 1-2 read 2, 12, 16, 22, 24, 43 ja 45); e) enne 2023. aasta märtsi lõike 3 punktis a osutatud „riigi andmeid“ elukindlustuse ja pensioniõiguste täiendavate instrumendipõhiste jaotuste kohta (I lisa tabelite 1-2 read 33-34 ja 37-38); f) ühelgi ajal punktides b, c ja d osutatud andmeid ajavahemiku kohta 2012. aasta viimasest kvartalist kuni 2013. aasta kolmanda kvartalini; g) ühelgi ajal punktis e osutatud andmed ajavahemiku kohta 2012. aasta viimasest kvartalist kuni 2016. aasta kolmanda kvartalini.

7. Koos lõigete 2–5 kohaselt esitatud andmetega esitavad RKPd selgitava teabe järgmise kohta: a) oluliste sündmuste kohta vaatluskvartalis, kui sellise olulise sündmuse suurus on vähemalt 0,2 % euroala kvartaalsest sisemajanduse koguproduktist või kui selle suurus on oluline riigi tasandil või kui EKP nõuab sellist teavet, ja b) käesoleva suunise alusel EKP-le esitatud viimastes „riigi andmetes” tehtud paranduste põhjendused, kui parandustest tulenes andmemuudatus vähemalt 0,2 % euroala kvartaalsest sisemajanduse koguproduktist või kui selle suurus on oluline riigi tasandil või kui EKP nõuab sellist teavet.

▼B

Artikkel 3

EKP poolt andmete edastamine ja avaldamine

1. EKP edastab RKP-dele tema poolt avaldatavad euroala koondnäitajad ning samuti „riigi andmed”, mis kogutakse artikli 2 alusel, vastavalt selle artikli lõigetes 3 kuni 5 kirjeldatule.

▼M3

2. EKP avaldab tema poolt koostatavad euroala koondnäitajad ning artikli 2 alusel ja selle artikli lõigetes 3 kuni 5 kirjeldatu kohaselt kogutud „riigi andmed“ statistikakomitee poolt kohaseks peetud ulatuses, välja arvatud I lisa tabelite 3-7 ridade 16-29 ja tabelite 8-9 ridade 15-27 lahtrite andmed (mis viitavad vastaspoole sektoritele „riigivälised euroala riigid“ ja „euroalavälised residendid“).

▼B

3. „Riigi andmete” avaldamise suhtes kehtivad järgmised tingimused: a) „riigi andmeid” ei avaldata enne seitsme päeva möödumist artiklis 4 sätestatud edastamise tähtajast ja b) „riigi andmeid”, mis puudutavad valitsemissektorit, ei avaldata ühelgi aastal aprillis ega oktoobris enne, kui Euroopa Komisjon on avaldanud tegelikud valitsemissektori võla ja puudujäägi andmed ülemäärase eelarvepuudujäägi menetlust käsitleva protokolli kohaldamiseks vastavalt nõukogu 25. mai 2009. aasta määrusele (EÜ) nr 479/2009 Euroopa Ühenduse asutamislepingule lisatud ülemäärase eelarvepuudujäägi menetlust käsitleva protokolli kohaldamise kohta ( 1 ) koos muudatustega ja c) „riigi andmeid”, millele viidatakse artikli 2 lõike 3 punktis b, avaldatakse kohasel juhul koos teabega, mis näitab, et need on esialgsed ja/või hinnangulised. Seda kohaldatakse aruandva RKP põhjendatud nõudmisel ka muudele artikli 2 alusel ja selle artikli lõigetes 3 kuni 5 kirjeldatu kohaselt kogutud „riigi andmetele”.

Artikkel 4

Tähtajalisus

▼M3

1. RKPd esitavad EKP-le artikli 2 lõikes 2 kirjeldatud „lisaandmed“ 85 kalendripäeva jooksul pärast vaatluskvartali lõppu. EKP juhatus võib nimetatud tähtaega kohastel juhtudel lühendada 82 kalendripäevale, võttes arvesse statistikakomitee seisukohta. EKP juhatus teavitab EKP nõukogu oma otsusest põhjendamatu viivituseta. EKP teatab RKPdele igast aruandeperioodi muutusest vähemalt üks aasta enne esimest aruandekuupäeva, mille suhtes seda kohaldatakse. RKPd esitavad EKP-le asjakohase selgitava teabe 87 kalendripäeva jooksul pärast vaatluskvartali lõppu.

▼B

2. Artikli 2 lõigetes 3 kuni 5 kirjeldatud „riigi andmed” ja artikli 2 lõikes 7 kirjeldatud selgitavad metaandmed esitatakse EKP-le tähtaja jooksul, mis ei ületa 100 kalendripäeva vaatlusaluse kvartali lõpust. Alates esimesest andmete edastamisest 2017. aastal esitatakse „riigi andmed” ja nendega seotud selgitavad metaandmed EKP-le tähtaja jooksul, mis ei ületa 97 kalendripäeva vaatlusaluse kvartali lõpust.

3. EKP edastab artikli 3 lõikes 1 kirjeldatud andmed RKP-dele hiljemalt EKP järgmisel tööpäeval pärast andmete avaldamist EKP poolt.

Artikkel 5

Koostöö riigi pädevate asutustega

1. Kui osa või kõigi artiklis 2 nimetatud andmete ja teabe allikad kuuluvad riigi nende ametiasutuste pädevusse, kes ei ole RKPd, peavad RKPd selleks, et tagada andmete edastamine käesolevas suunises sätestatud standardite ja nõuete kohaselt, sõlmima nende ametiasutustega püsivad koostöökokkulepped, välja arvatud juhul, kui sama tulemus on juba saavutatud olemasolevate riigi õigusaktide alusel.

2. Kui RKP-l ei ole selle koostöö käigus võimalik artiklites 2 ja 4 kehtestatud nõudeid järgida, kuna riigi pädev ametiasutus ei esitanud RKP-le vajalikku teavet, arutavad EKP ja RKP küsimuse selle ametiasutusega läbi eesmärgiga tagada, et teave tehakse õigeks ajaks kättesaadavaks.

Artikkel 6

Edastamisnõuded

Nõutav statistiline teave tuleb esitada EKP-le vormis, mis vastab II lisas sätestatud nõuetele. See nõue ei välista muude EKP-le statistika edastamise vahendite kasutamist, kui EKP ja RKP on sellises varulahenduses kokku leppinud.

Artikkel 7

Kvaliteet

1. EKP ja RKPd jälgivad ja edendavad EKP-le esitatud andmete kvaliteeti.

▼M2

2. EKP juhatus esitab EKP nõukogule kahe aasta aruande finantskontode kvartaliandmete kvaliteedi kohta. EKP juhatus esitab aruande EKP nõukogule igale asjaomasele kaheaastasele perioodile järgneva aasta 30. juuniks. Esimene kahe aasta aruanne tuleb esitada 30. juuniks 2023.

▼M2

3. Lõikes 2 osutatud aruanne hõlmab vähemalt järgmist:

a) andmete hõlmatus,

b) andmete vastavuse määr asjaomastele määratlustele, ja

c) paranduste maht.

4. Pärast aruande esitamist EKP nõukogule kooskõlas lõikega 2 võib EKP juhatus avaldada aruande osaliselt või tervikuna.

5. Kui EKP juhatus täheldab tõsiseid probleeme andmekvaliteediga, võib ta vajaduse korral esitada EKP nõukogule täiendavaid aruandeid.

▼B

Artikkel 8

Muudatuste tegemise lihtsustatud kord

Võttes arvesse statistikakomitee seisukohti, on EKP juhatusel õigus teha käesoleva suunise lisades tehnilisi muudatusi, kui need muudatused ei muuda raampõhimõtteid ega mõjuta aruandluskoormust. EKP juhatus teavitab EKP nõukogu sellisest muudatusest põhjendamatu viivituseta.

Artikkel 9

Kehtetuks tunnistamine

Suunis EKP/2002/7 tunnistatakse kehtetuks alates 1. septembrist 2014. Viited kehtetuks tunnistatud suunisele tuleb lugeda viideteks käesolevale suunisele.

Artikkel 10

Lõppsätted

1. Käesolev suunis on adresseeritud kõikidele eurosüsteemi keskpankadele.

2. Käesolev suunis jõustub 1. septembril 2014.

▼M3









I LISA

ANDMETE ARUANDLUSNÕUDED







Andmenõuete kokkuvõte Artikkel Sisu Tabelid Andmete liik Vaatlusperiood 1. aruandluspäev Tähtajalisus Märkused Positsioonid Tehingud Muud mahu muutused 2.2. 4.1. Lisaandmed; ainult musta taustaga lahtrid - jaotus muud peale OFIde T1 - finantsvarad T2 - kohustused T4 - lühiajalised laenud (kellelt kellele) T5 - pikaajalised laenud (kellelt kellele) alates 2012 IV kv 09.2014 Vaatluskvartali lõppkuupäev (t)+85 (selgitus t+87 juures) — Musta taustaga lahtrid veerus H ei ole kohustuslikud — Musta taustaga lahtrid T4 ja T5 veeru B ridades 3 ja 17 ei ole kohustuslikud — Kaasneb selgitus 2.2. 4.1. Lisaandmed; ainult musta taustaga lahtrid - jaotus OFId T1 - finantsvarad T2 - kohustused alates 2013 IV kv 06.2022 t+85 (selgitus t+87 juures) — Musta taustaga lahtrid veergudes E.1-E.3 — Kaasneb selgitus 2.2. 4.1. Lisaandmed; ainult musta taustaga lahtrid - jaotus OFId T4 - lühiajalised laenud (kellelt kellele) T5 - pikaajalised laenud (kellelt kellele) alates 2013 IV kv 03.2024 t+85 (selgitus t+87 juures) — Musta taustaga lahtrid veergudes E.1-E.3, read 8-10 ja 22-24 — Kaasneb selgitus 2.3. a) 2.5. 3.2. 3.3. a), b) 4.2. Riigi andmed; kõik lahtrid - v.a jaotused välismaised otseinvesteeringud, kindlustus ja pension, ja OFId T1 - finantsvarad T2 - kohustused T3 - hoiused (kellelt kellele) T4 - lühiajalised laenud (kellelt kellele) T5 - pikaajalised laenud (kellelt kellele) alates 2012 IV kv 09.2014 t+97 — Kaasneb selgitus — T3-T5 ridade 16-29 andmeid tuleb korrigeerida vastavalt euroala koosseisule; — T3-T5 ridade 16-29 andmeid ei avaldata 2.3. a 3.3. a) 4.2. Riigi andmed – välismaa otseinvesteeringud T1 - finantsvarad T2 - kohustused alates 2013 IV kv 03.2023 t+97 — ridade 2, 12, 16, 22, 24, 43 ja 45 andmed — Kaasneb selgitus 2.3. a) 3.3. a) 4.2. Riigi andmed – kindlustus ja pension T1 - finantsvarad T2 - kohustused alates 2016 IV kv 03.2023 t+97 — ridade 33-34 ja 37-38 andmed — Kaasneb selgitus 2.3. a) 3.3. a), b) 4.2. Riigi andmed – OFIde jaotus T1 - finantsvarad T2 - kohustused alates 2013 IV kv 06.2022 t+97 — andmed veergudes E.1-E.3 — Kaasneb selgitus 2.3. a) 3.3. a), b) 4.2. Riigi andmed – OFIde jaotus T3 - hoiused (kellelt kellele) T4 - lühiajalised laenud (kellelt kellele) T5 - pikaajalised laenud (kellelt kellele) T6 - lühiajalised võlaväärtpaberid (kellelt kellele) T7 - pikaajalised võlaväärtpaberid (kellelt kellele) T8 - noteeritud aktsiad (kellelt kellele) T9 - investeerimisfondide aktsiad (kellelt kellele) alates 2013 IV kv 03.2024 t+97 — T4-T9 veergude E.1-E.3 andmed — T3-7 ridade 8-10 ja 22-24 ning T8-T9 ridade 7-9 ja 20-22 andmed — Kaasneb selgitus 2.3. b) 2.5. 3.2. 3.3. c) 4.2. Riigi andmed; kõik lahtrid – tagasiulatuvad T1 - finantsvarad T2 - kohustused T3 - hoiused (kellelt kellele) T4 - lühiajalised laenud (kellelt kellele) T5 - pikaajalised laenud (kellelt kellele) 1999 I kv - 2012 III kv 09.2017 t+97 — Kaasneb selgitus — T1 ja T2 veerud J, K ei ole kohustuslikud — T3-T5 ridade 16-29 andmeid tuleb korrigeerida vastavalt euroala koosseisule; — T3-T5 ridade 16-29 andmeid ei avaldata — Parim hinnang 1999 I kv - 2002 IV kv kohta 2.4. 2.5. 3.2. 3.3. a), b) 4.2. Riigi andmed; kõik lahtrid T6 - lühiajalised võlaväärtpaberid (kellelt kellele) T7 - pikaajalised võlaväärtpaberid (kellelt kellele) T8 - noteeritud aktsiad (kellelt kellele) T9 - investeerimisfondide aktsiad (kellelt kellele) alates 2013 IV kv 09.2015 t+97 — Kaasneb selgitus — T6-T7 ridade 16-29 ja T8-T9 ridade 15-27 andmeid tuleb korrigeerida vastavalt euroala koosseisule — T6-T7 ridade 16-29 ja T8-T9 ridade 15-27 andmeid ei avaldata









II LISA

Tabel 1

Finantsvara1), 2)

Tabel 2

Kohustused1), 2)

Tabel 3

Hoiused (F.22+F.29)1), 2)

Tabel 4

Lühiajalised laenud (F.41)1)

Tabel 5

Pikaajalised laenud (F.42)1)

Tabel 6

Lühiajalised võlaväärtpaberid (F.31)1)

Tabel 7

Pikaajalised võlaväärtpaberid (F.32)1)

Tabel 8

Noteeritud aktsiad (F.511)1)

Tabel 9

Investeerimisfondide aktsiad ja osakud (F.52)1)

▼B









II LISA

ANDMETE EDASTAMINE EUROOPA KESKPANGALE

Riikide keskpangad (RKPd) kasutavad Euroopa Keskpanga (EKP) nõutud statistilise teabe elektrooniliseks edastamiseks Euroopa Keskpankade Süsteemi (EKPS) IT-infrastruktuuril põhinevaid võimalusi. Andmevahetus EKPSis põhineb SDMX vormingul (Statistical Data and Metadata eXchange). See nõue ei takista muude vahendite kasutamist EKP-le statistilise teabe edastamiseks, kui varulahendusena on nii kokku lepitud.

RKPd järgivad allpool loetletud soovitusi, et tagada andmete edastamise rahuldav toimimine.

i) Täielikkus: RKPd esitavad nõutava andmerea kogu struktuuri ulatuses. Andmeridade mitteesitamist või puudulikus struktuuris esitamist käsitatakse mittetäieliku aruandlusena. Kui vaatlus puudub, kajastatakse puudumine, kasutades vastavat vaatluse staatuse tähist.

ii) Andmete raamatupidamislik tunnus ja kokkulepe märkide osas: enne andmete edastamist EKP-le peavad RKPd rakendama õigsuse kontrolli eeskirju.

Paranduste tegemisel andmerea alljaotusesse kohaldatakse õigsuse kontrolli eeskirju kogu aruandele.